JohanHeinsen/ENO huggingface dataset:
Viborger Samler, 1849-08-18
Jfølge vedkommende Udlægshavers Begjæring, bliver ved 3de offentlige Auctioner bortsolgt den Gaardmand Laurs Nielsen Vodsgaard tilhørende Gaard i Nørre Feldingberg, Feldingberg Sogn, Fiends Herred, Viborg Amt, Mr. Nr. 2. a. gl. Skat 18 Rd. 93 s., nyt Hartkorn 2 Tdr. 1 Skp. 2 Fdkr. 3/4 Alb. Agerjorden bestaaer af god sandet Muldjord, tjenlig til al Slags Sæd. Engen er god, og afgiver aarlig 10 Læs Høe, og derover. Desuden er der Kiær og Hede. Den aarlige Udsæd har været 7 Tdr. Rug, 3 Tdr. Byg, 5 Tdr. Havre, foruden Boghvede og Kartofler. Besætningen har været 2 Heste, 6 Køer og 16 Faar med Yngel. Til Gaarden haves tilstrækkelig Tørveskiær. Bygningerne ere gode, Vaaningshuset af Grundmuur, opført for faa Aar siden. Bygningernes Assurancesum er 1040 Rbd. Conditionerne tilligemed den til Auctions Efterretning afholdte Vurderingsforretning ligger forinden til Eftersyn hos Procurator Øllgaard i Skive. Auctionerne afholdes: Onsdagen den 12te September d. A., 26de 10de October, hver Dags Formiddag Kl. 11, første og tredie Auction i den sælgende Gaard i Feldingberg, anden Auction paa Herredernes Tingsted i Viborg Raadhuus. Denne Bekjendtgjørelse tjener tillige til Efterretning for vedkommende Panthavere, i Overeensstemmelse med Placaten af 22de April 1817. Fiends Nørlyng Herrederscontoir, den 8de August 1849. B. H. Borgen. Dette Blads udenlandske Artikel redig. af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg. Extrablad til Viborg Stifts-Tidende". Løverdag formiddag den 18de August 1849.
Viborger Samler, 1849-08-18
Jdag (Onsdag) Kl. 12 bisattes i Holmens Kirke Liget af Friherre Axel Lagerbjelke, Premierlieutenant af SveaLifgarde, som i Løverdags døde her paa Lazarethet af sine ved Fredericia erholdte Saar. Kisten bares fra Garnisonshospitalet til Kirken af den Faldnes Landsmænd og Kammerater af den danske Armee, samt Officierer og Medlemmer af Borgervæbningen; den var prydet med flere smukke Krandse, hvoraf en med de svenske og danske Farver var sendt af 1ste Forstærkningsjægercorps, hvori han havde gjort Tjeneste, og det lange Liigfølge bestod ikke blot af mange Officierer af Land- og Søetaten, deriblandt Marineministeren og flere Generaler – samt Borgervæbningen, men ogsaa af en omtrent ligesaa stor Mængde Civile af alle Stænder. Lidt foran Kirken modtoges Processionen af sortklædte Damer, som strøede Blomster for og paa Kisten. Foruden Garnisonspræsten, Hr. Bruun, der forrettede Jordspaakastelsen, talede gamle Grundtvig et Par bevægede Ord. En uhyre Mængde Mennesker vare tilstede som Tilskuere deels i Gaderne deels i selve Kirken. - Friherre Carl Olof Cederstrøm, der var Lagerbielkes Ven og Jevnaldrende, i Sverrig ansat i samme Regiment og i samme Grad, og her tjenst giørende ved samme Corps, blev saaret samme Dag og døde den 7de paa Billeshave; han blev bisat i Middel(Fdrl.) fart i Fredags den 10de.
Viborger Samler, 1849-08-18
Som vi erfare vil Lagerbielkes Liig blive overført til hans Familiebegravelse i Sverrig. (Flyst.)
Viborger Samler, 1849-08-18
Magistraten i Flensborg, hedder det i Nordd. fr. Presse, har besluttet, ikke at indbetale den sidste Trediedeel af det udskrevne Tvangslaan, hvorpaa Statholderskabet har truet med Execution. Endvidere har Magistraten eenstemmig besluttet at nedtage det paa Raadhuset, opplantede tydske Flag. Commandanturen befalede at heise det igjen, men da samme Commandantur er gaaet ind den 12te, er det vel samme Dag forsvundet igjen. De tydske Blades Beretninger om de slesvig-holstenske Soldaters Angreb paa de danske Officierer i Flensborg, stemme saa temmelig overeens med hvad Fdrl." og "BriTid." have berettet. Kun lægges den Løgn til, at de danske Officierer have forhaanet Jnsurgenterne ved foragtelige Miner og Ord og saaledes givet Anledning til de følgende Optøier. Den dansksindede Mand, hvis Huus bleve ødelagt, fordi han havde stukket et Dannebrogsslag ud, siges at være en pensioneret Controlleur.
Viborger Samler, 1849-08-18
Angaaende Pastor Morck i Reisby, Haderslev Vester amt, hvem Jnsurgenterne sidstleden slæbte som Fange til Haderslev, har Ribe Avis" for 13de August endvidere bragt følgende i Erfaring. Pastor Mørck blev den første Nat efter sin Arrestation holdt under Laas og Lukke i Gram- og næste Dag ført til Haderslev, hvor Hr. Bruhn forhørte ham og indgav derefter en meget streng Klage over ham til Statholderskabet for Hertugdømmerne samt foreslog ham at reise til Sjælland og ikke begive sig til Reisby igjen, før Statholderskabet havde dømt i Sagen. Herpaa vilde Pastor Mørck ikke indlade sig, men tilbød at reise til Sjælland og forblive der, indtil hans Regjering befalede ham at begive sig til sit Embede. Dette vilde Bruhn ikke, men gav ham Tilladelse til at gaae frit omkring i Haderslev mod Forpligtelse ikke at forlade Byen, før Statholderskabets Resolution er indløben. Hvad Pastor Mørck beskyldes for, vides ikke, og et Brev fra ham af 5te Aug., hvori ovenstaaende meldes, var forsynet med et slesvigholstensk Politisegl, hvoraf man vel maa slutte, at han ikke har maattet omtale Sagen nærmere.
Viborger Samler, 1849-08-18
Trykt i Viborg Stiftsbogtrykkerie.
Viborger Samler, 1849-08-20
ViloSe 10 Tidende. Forsendes med Brevposten i Danmark og Hertugdømmerne. Mandagen den 20 August 1849. 77 Aarg. Nr. 138.
Viborger Samler, 1849-08-20
Udenlandske Efterretninger. Storbritannien og Jrland. London, den 14de Aug. Efter de nyeste Efterretninger fra Lissabon har en Udsoning fundet Sted imellem Costa Cabral og Hertugen, af Terceira, saa at Ministeriet er sikkret. Cholera tiltager endnu i Fristaterne.
Viborger Samler, 1849-08-20
Efter en stormende Overfart fra Belfast i Jrland er Dronning Victoria landet ved Clydefloden i Skotland. Hertugen af Leuchtenberg er fra Southampton ankommen til London, og hans befindende synes at være langt bedre end det skildres i Aviserne. J Forening med den russiske Gesandt i London, Baron Brunnow, har han besøgt Theatret og aflagt Besøg hos Hertugen af Wellington, Fyrstinde Liewen, Fyrst Metternich og hos flere Notabiliteter. Lola Montez's Gemal, Mr. Heald, har erholdt sin Afskeed af Krigstjenesten efter et Andragende fra Marquis Londonderry, Chef for det andet Regiment Livgarde til Hest.
Viborger Samler, 1849-08-20
J en Kulgrube ved Aberdare har en frygtelig Explosion fundet Sted, der har berøvet en Mængde Arbeidere Livet. J Gruben opholdt sig 105 Mænd og Drenge, og kun faa af disse ere levende hentede ud af Gruben.
Viborger Samler, 1849-08-20
Premierminister Lord John Russell afreiser til Dronning Victoria i Skotland. 3 pCt. Consols 923, 5 danske 3 pC. Obligat. 69 a 70; danske 5 pC. Oblig. 98 a 98 1/2.
Viborger Samler, 1849-08-20
Frankerig. Paris, den 14de Aug. De ved Savoyens Grændse fremskudte franske Tropper vende efter Fredens Afslutning med Piemont tilbage til deres Stand qvarterer (Dep. Cote d'Or og Savne et Loire.) – Re forme er beslaglagt. – Vi tilføie, at Nationalforsamlingen har i et af sine sidste Møder hævet Beleiringstilstanden i Paris. Gen. Cavaignac lider af Brystsyge, Lamartines Sundhedstilstand er meget lidende.
Viborger Samler, 1849-08-20
J Paris circulerer det Rygte, at de tre Medlemmer, ( Cardinaler) af den pavelige Regjeringscommission i Rom skulle være myrdede. Efterretningen er uhjemlet.
Viborger Samler, 1849-08-20
Undersøgelsen imod Pierre Bonaparte er sluttet. Han skal fremstille sig for Tugt-Politiretten paa Grund af frivillig Real-Mishandling. Lola Montes er i Paris. 3 pCt. Renten 53, 95. 5 pCt. do. 88. 85.
Viborger Samler, 1849-08-20
Jtalien. Man taler om, at F. M.-Lieut. Thurn, Commandant for Cerneringscorpset ved Venedig skal afløses.
Viborger Samler, 1849-08-20
Venedigs Blokade er ophævet; Adm. Dahlerup har med sin Escadre begivet sig til Kysten af Jstrien, rimeligviis for at beskytte denne Kyststrækning imod Landgangsforsøgaf den venetianske Escadre. J Venedig ere Levnetsmidlerne stegne til uhyre Priser. For en Høne betales 8 fl. Conv. Mønt.
Viborger Samler, 1849-08-20
Keiserdømmet Østerrig. Wien, den 14de Aug 7de Bulletin fra den østerrigske Hovedhær under Felttøimester Haynaus Commando: Efterat Fienden var den 3die Aug. fordrevet fra U-Szegedin paa den venstre Theisbred, trak den fjendtlige Hær ind i en fast Stilling ved Szøreg og O-Sz-Jvany og forskandsede sig paa Dæmningen ved Maros for med Kraft at hindre vorDebouchering fra Brohovedet. Her havde Jnsurgenterne under Dembinsky, Messaros, Desewffy og Guyon samlet 30,000 Md. og 40 a 50 Stkr. Skyts, Landstormen uberegnet. Den 5te om Eftermiddagen deboucherede fra Brohovedet det keis. kongl. Armee-Reservecorps, Cavalleridisionen Berchiold, Hovedskytsreserven og den russ. Division Panjutine og angrebe den fjendtlige Stilling. Udviklingen af et imposant Artilleri, dettes brave holdning i Forening med Reservecorpsets Fremrykning, understøttet af en Brigade fra den russiske Division Panjutine, afgjorde i faa Timer Kampen. Feltmarskal Lichtenstein, der ledede den venstre Fløis Angreb, udmærkede sig ved Rolighed og Tapperhed og tog stor Andeel i denne Dags afgjørende Fordeele. Ved Solens Nedgang var Fjenden fordreven fra alle Forskandsninger og fra Dæmningen; Størreg indtoges med Storm, og Fienden trak sig tilbage. Natten beskyttede ham imod kraftfuld Forfølgelse; dog er hans Tab betydeligt; Valpladsen er bedækket med Døde og Saarede, 5 Kanoner fratoges Jnsurgenterne; hidtil ere 400 Fanger indbragte, hvoriblandt Oberst Woroniczky, Oberst for et Uhlanregiment. Vort Tab er 10 a 15 Døde og 95 Saarede, iblandt Sidstnævnte den tappre Generalmajor v. Benedek, der, trods sit den 3die Aug. erholdte lette Saar, atter gik i Kampen og paa ny saaredes i den høire Fod af en Granatsplint; dog er han ikke haardtsaaret. De keiserlige russiske og østerrigske Tropper have fegtet med den meest udmærkede Bravour, ja med Enthusiasme. Det første Armeecorps truer med at afskære Fjendens Tilbagetog. Dette Corps har befriet mange Fanger, bemægtiget sig i Mako store Forraad og tilføiet Fjenden store Tab. Jmidlertid havde F. M.Lieut. Ramberg tiltvunget sig med det tredie Armeecorps Overgangen over Theis ved Kanisa, erobret 3 Stkr. Skyts og gjort mange Fanger. Ved disse combinerede og resultatrige Manoeuvres ere hele Hæren concentreret paa ny og bryder op i Morgen, den 6te Aug., for at forfølge Fjenden."
Viborger Samler, 1849-08-20
Kongeriget Preussen. Berlin, den 16de Aug. Minister Manteuffel har igaar i det andet Kammer i stærke Udtryk omtalt Tumulten i Hamborg. Af hans Meddelelse erfares, at Preusserne ere grovelig insulterede af en oprørsk Pøbelmasse, at 10 pr. Soldater ere saarede, at de pr. Tropper maatte tilbringe Natten i et Ridehuus, at Borgervæbningen i Hamborg ikke har gjort sin Skyldighed, og at det hanseatiske Rytteri omsider gjenoprettede Roligheden og gjorde Barricaderne ryddelige. Ogsaa den anden, den paafølgende Dag indrykkede, preussiske Bataillon var udsat for nye Jnsulter. Regjeringen havde nu paalagt Gen. Prittwitz at tage alle fornødne Forholdsregler for at beskytte de tilbagevendende preussiske Tropper (Bravo!) og den preussiske Regjering havde af Senatet, i Hamborg forlangt den meest fuldstændige Satisfaction for det af Pøbelen sammesteds begaaede Uvæsen.
Viborger Samler, 1849-08-20
Forholdene imellem Preussen og Centralmagten synes at stille sig gunstigere; ja man haaber endog at faae Coflicten udnævnet imellem de nævnte Magter.
Viborger Samler, 1849-08-20
Man forsikkrer, at der imellem den preussiske Regjering og den franske Republik føres Underhandlinger, der have til Hensigt at forebygge Ansamlinger af politiske Flygtninge i Frankerig og Schweiz.
Viborger Samler, 1849-08-20
Det sydvestlige Tydskland. Fra Mannheim, meldes under 14de Aug., at den til Døden efter Krigsretsdom dømte Trützschler er skudt samme Dags Morgen.
Viborger Samler, 1849-08-20
Fra Frankfurt skrives under 12te Aug. at en Specialcommissair er afsendt med en Mission til SlesvigHolsteen. Denne Commissair skal meddele Gen. Prittwitz, at han er entlediget fra sin Function som Rigsgeneral, og han skal tillige modtage af Generalen Regnskabs aflæggelse for en betydelig Sum, der af Rigskassen var stillet til Overgeneralens Disposition.
Viborger Samler, 1849-08-20
Hamborg. Denne Stad kan belave sig paa en vedvarende preussisk Besætning af - 10000 Md. Centralcommissionen for Jndqvarteringen i Hamborg bekjendtgjør under 16de Aug. at efter befaling fra den kgl. preuss. Militairauctoritet skal et stort District af Hamborg (Neustadt) belægges med Natural-Jndqvartering. Fremdeles bekjendtgjør Hamborger-Raadet under 16de Aug., at de sørgelige Tildragelser den 13de Aug. have havt til Følge, at det preussiske Militair i Hamborg vil om føie Tid blive betydelig forøget, og at det, da denne Forholdsregel ikke kan afvendes, vil blive nødvendigt at indqvartere Tropperne i Staden, Forstæderne og i Landdistrictet hos Borgerne og Jndvaanerne.
Viborger Samler, 1849-08-20
Jndenlandske Efterretninger. J Fredags Middags besøgte Hans Majestæt Kongen Markedet i Rosenborg Have og Allerhøistsamme blev modtaget med megen Jubel. Besøget i Torsdags kan anslaaes til omtrent 23000 Personer; thi Jndtægten for solgte Billetter udgjorde omtrent 7000 Rbd. Salget af de indsendte Gjenstande har været over Forventning; Torsdags udgjorde Beløbet allerede omtrent 8000 Rbd.
Viborger Samler, 1849-08-20
(Bl. Td.) Som vi erfare, har en Coureer fra Christiania i disse Dage bragt til Kbhvn. en ratificeret Convention angaaende de forventede 4000 Mand svenske og norske Tropper, der i disse Dage ville blive afsendte til det Slesvigske. Fra Kbhvn, afgaae to Krigskibe til Gothenborg, for at overføre endeel der forsamlede Tropper. (S. Bl.)¬
Viborger Samler, 1849-08-20
J Fredags ankom de første svenske Tropper til Helsingør, bestaaende af en Escadron Husarer, omtrent 110 Mand; man ventede ogsaa der samme Aften et Batteri af Wen des Artilleri. Escadronen afgik strax videre til Frederiksborg. (S. Bl.)
Viborger Samler, 1849-08-20
Regjeringscommissionens Jndsættelse er, paa Grund af Vanskeligheder, som dog tør antages snart ville hæves, endnu ikke gaaet for sig; det er rimeligt, at den vil skee Søndag eller Mandag, til hvilken Tid ogsaa en Deel af de svenske og norske Tropper ville være i Slesvig. (Fdl.)
Viborger Samler, 1849-08-20
Schleswigholsteinerne ere meget fortørnede over at Kammerherre Tillisch har medbragt Conferentsraaderne Dumreicher og Kirsten samt Justitsraad Bagger til Flensborg. De nævne ogsaa Etatsraad C. Paulsen blandt hans Følge; dette er urigtigt, Etatsraad Paulsen er i Khhavn endnu, men er rigtignok beordret til at begive sig derover saasnart Commissionen er installeret. (S. Bl.)
Viborger Samler, 1849-08-20
Af Geheimearchivar Etatsraad Wegeners længe med Længsel forventede, paa Hertugen af Augustenborgs forefundne Brevskaber støttede, Skildring af dennes Deelagtighed i Oprøret, udkom endelig i Fredags den tydske Udgave hos Universitetsboghandler Reizel og uagtet en dansk Udgave om nogle Dage kan ventes, har denne al fundet rivende Afsætning. Vi have kun havt Leilighed til at gjennemlæse omtrent Halvdelen af Bogen, og kunne derfor idag (Løverdag) kun kortelig anbefale den til vore Læsere som et Skrift, hvis store Jnteresse ikke blot beroer paa den omhandlede Gjenstands, men væsentlig er forøget ved den overordentlig klare og rolige, ved naturlig Simpelhed og historisk Konst lige udmærkede Fremstilling. (Fædrl.)¬
Viborger Samler, 1849-08-20
De krigsfangne Jnsurgenter ere i Løverdags Morges afsendte fra Kbh. til Als, for at udvexles. – Fangerne afgik med Dampskibene "Hekla", "Waldemar og Flensborg", som tog Bartskibet "Hermann, paa Slæbetoug. J Fredags blev til Kbhn, bragt en baiersk Krigsfange, en Underofficier, som var tagen i Nærheden af Haderslev. Han maa formodentlig have gjort sig skyldig i en extraordinair Forseelse, siden han er bleven bragt hertil. (Flyst.) Fregatterne Havfruen" og "Rota" og Corvetten "Galathea afseilede nordpaa den 17de, om Morgenen. (Flp.)Et Glaspusteri i Nærheden af Helsingør afbrændte i Fredags Formiddags. (Berl. Tid.)
Viborger Samler, 1849-08-20
Paa "Gamle Lellingegaard ved Kjøge er en Dag i sidste Uge, om Aftenen Kl. 11 og 12, skeet et morderisk Overfald paa Forpagter Møller, hvoraf han døde 4 Dage efter. Møller pleiede at gaae udenom Gaarden hver Aften, for at eftersee om Alt var i Orden, og dette Øieblik havde Morderne valgt til at udføre denne Forbrydelse. To paa Gaarden tjenende Fremmede ere som (Nestved Av.) Mistænkte arresterede.
Viborger Samler, 1849-08-20
J den schleswigholsteinske Landsforsamlings Møde den 14de kom endelig Claussens Andragende, om at sætte Krigsminister Jacobsen under Anklage, til Afstemning, men blev forkastet med 46 St. mod 32. Jmidlertid afgav 13 St. af Majoriteten en skriftlig Erklæring om, at deres Afstemning intet Tillidsvotum indeholdt, og man mener derfor, at Jacobsen alligevel vil gaae af, som hans Eftermand nævnes Generalmajor Krohn. – J samme Møde nedsattes en Comitee i Anledning af en fra Uld- og Bomuldsfabrikanterne i Neumünster indkommen Besværing. Derpaa forandredes Mødet til et hemmeligt, for at afgjøre, om Comiteebetænkningen over Olshausens Andragende skulde trykkes, hvilket afgjordes benegtende. Det hedder, at Comiteen deler sig i en Majoritet og en Minoritet, hvoraf den første (4) andrager paa, at Statholderskabet skal gjøre factisk Modstand mod den slesvigske Regjeringscommissions Jndsættelse, strax afskedige de preussiske Officierer, som ikke ubetinget ville tjene Schleswigholstein, antage Andre og forøge Hæren, saaledes at den bliver stegestüchtig", medens Minoriteten (3) bifalder Regjeringens Beslutning, at trække Armeen bag Eideren. Den preussiske Jnstallator, Hr. Bonin, skal ikke blot have pleiet Underhandlinger med Statholderskabet, men endog have forlangt at komme til at tale med dansksindede Medlemmer af Landsforsamlingen, og da man ikke kunde præstere Saadanne, har Beseler forestillet ham 4 saakaldte Nordslesvigere, nemlig Dr. Meyer, Thies Steenholdt, Lorenzen fra Thystrup og Herredsfoged Thomsen, af hvilke han naturligviis har faaet den allerfornøieligste Underretning om Stemningen i Nordslesvig. (Fdl.)
Viborger Samler, 1849-08-20
Agent Jensen i Flensborg maa høre meget ilde, fordi han har modtaget den danske Regjeringscommissair. Man skammer sig ikke ved at gjøre ham latterlig ved at fortælle, at han har villet gjøre et Gilde for Commissionen, men at hans schleswigholsteinsksindede Datter ikke har villet udlevere Nøglerne til Spisekammeret og Vinkjælderen.
Viborger Samler, 1849-08-20
En preussisk Bataillon har besat Eckernførde og efter Forlangende ogsaa Strandbatterierne; dog skulle de schleswigholsteinske Artillerister have vægret sig ved at udlevere dem Kanonerne og derfor hidtil være forblevne i Batterierne. - Denne Historie er vel ikke synderlig paalideligere end den, at Hr. Donner skulde have truet med at sprænge Gesion i Luften, hellere end at udlevere den til Preusserne, thi det er senere oplyst, at bemeldte Donner ikke befinder sig paa Gesion", men i England. (Fdl.)
Viborger Samler, 1849-08-20
Kieler C. B. melder fra Kiel den 15de Aug., at man vel venter fra dansk Side nogle Modificationer med Hensyn til Slesvig, men vi tør forsikkre af en god Kilde, at den engelske Commissair bestemt er imod Slesvig=Holsten, og at den svenske Regjering staaer paa Danmarks Side, som da ogsaa en af Statholderskabet til det svenske Ministerium for de udenlandske Sager adresseret Note er forblevet ubesvaret.
Viborger Samler, 1849-08-20
Den 17de De, bortsolgte den provisoriske Herredsfoged Petersen i Haderslev ved offentlig Auction de 14 Stadsheste og en Vogn, som det slesvigholstenske Gens d'armeri nogle Dage iforveien havde røvet i Fielstrup fra Bønderne, deriblandt 6 Heste fra Sognefogden J. (Dvk.) From.
Viborger Samler, 1849-08-20
Pastor Mørk er nu, ifølge Ribe Av., kommen tilbagetil sin Menighed.
Viborger Samler, 1849-08-20
Aalborg, den 15de August. "Jris", som ankom Kl. 1 1/2, har ingt mødt Commandeuren for Nordsøe-Escadren, Capit. Steen=Bille, paa Hjemreisen til Kjøbenhavn.
Viborger Samler, 1849-08-20
Fra Dampskibet bragtes den kjække Søkriger et tordnende Hurra. (Ab. Av.)¬
Viborger Samler, 1849-08-20
J en Mose paa Spentrup Hede har man forleden Dag naturligviis i forraadnet Tistand, gjenfundet den i Novbr. f. A. borteblevne Bondekarl, som forsvandt paa Veien til Hald. Penge og hvad han forøvrigt førte hos sig fandtes urorte. (Rd. Av.)
Viborger Samler, 1849-08-20
Officiel Meddelelse. om Slaget ved Fredericia, den 6te Juli 1849.
Viborger Samler, 1849-08-20
Ledige Embeder. Told- og Consumtionsinspecteur-Embedet i Varde. Gage 1200 Rbd. og 1/10 Procentandeel, som efter Gjennemsnittet af de 3 sidstforløbne Aar kan anslaaes til circa 300 Rbd. aarlig Told- og Consumtions Oppebørselscontrolleurposten i Varde. Gage 1100 Rbd. og 1/2 Procentandeel, der efter Gjennemsnitteaf de 3 sidstforløbne Aar kan anslaaes til circa 300 Rbd. aarlig. Caution 3,400 Rbd. Opslaaet vacante den 14de August.
Viborger Samler, 1849-08-20
Handels- og Skibs-Efterretninger. Londoner-Kornmarkedet, den 13de August. Tilførslen af engelsk Hvede idag var lille, og deriblandt kun et Parti ny Hvede fra Esser rød og blaaspidset), og et dito fra Kent (hvid og ikke skjøn, for Sidstnævnte erholdtes 50 sk. pr. Or. Sal. get af gammel Hvede er vanskelig til Priserne for 8te Dage siden. Fremmed Hvede søgtes, men til Priser paa hvilke Factorerne ei havde Lyst til at indlade sig, og de faa Detailsalg fandt Sted omtrent til Fredagspriserne. Prisen paa Byg uforandret, for nogle Partier af nyt Byg fra Kent betaltes 30 sk. pr. Hr. Nye gule Erter faldt 2 sk. pr. Hr. – Havre søges mere og solgtes i enkelte Tilfælde med en Avance af 6 d. pr. Hr. - Rostocker-pommerskerhinsk og dansk Hvede fra 35 indtil 48 sk. pr. Hr.
Viborger Samler, 1849-08-20
Kjøbenhavns Marked, den 18de August. Jdag solgtes 1000 Tdr. 110 Pd.s utørret radet Byg fra Horsens til 3 Rbd. 48 s. pr. Tde. (Fædrl.) Hjørring, den 15de August. Gjæstgivergaarden heri Byen, med c. 10 Tdr. Land Jordtilliggende, er solgt af Hr. Blichfeldt til Hr. Lange fra Kjøbenhavn for 10,500 Rbd., at tiltræde den 1ste Novbr. (Aalb. Av.) Gaarden "Postgaarden", c. 3/4 Miil sydost for Aalborg, er af Eieren, Hr. Valeur, solgt til Hr. Waagepetersen fra Kjøbenhavn med Besætning af c. 60 Kreaturer, 7 Heste samt Jnventar for 35,000 Rbd., at tiltræde den 1ste October. Sælgeren kjøbte Eiendommen for 6 Aar siden for 25,000 Rbd.,men har i dette Tidsrum udvidet dens Drift og Besætning (S. Bl.) samt Bygninger. Randers. En af Hr. Skibsbygmester Langeland for et Jnteressentskabs Regning bygget smuk Skonnert, paa circa 44 Commercelæster, løb af Stabelen her i Tordags Middags. Rhederiet havde givet den Navnet "Olaf Nye." (Rd. Av.)
Viborger Samler, 1849-08-20
Kjøbenhavns Børs-Cours, den 17de August. Hamborg 2 M. - a vista 199. Bank-Disconto 5 pCt. Dito paa Banco=Vexler 3 pCt. Norske Speciessedler pr. 100 Rdlr. Species 195 Rbd. (Sg.) 4 pCt. Kgl. Obligationer (uden Renter) 90 Rbd. (Sælg.) Nationalbank=Actier 152 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 40 Species. (Sælgere) Øst-Gotlands Panteobligationer af 1846 ved Hambro & Søn 96 i Bance. (Sælgere.
Viborger Samler, 1849-08-20
Hamborger Børscours, den 14de August: Bordeaux 3 Md. 187 1/5 Lond. 3 Mk. 13 Mk. 9 ½ s.; Amsterdam 2 M. 35, 50. slesv. holst. Species 1/2 Rb.; Louis= og Frederiksd. 11 Mk. 3 s. pr. Stk. i Banco; dansk grov Cour. 25 1/2; Skillings-Stkr. 25 1/2 a 26, nye 2/3 Stkr. f. f. - Reisende.